Държавен вестник, бр. 94, 2010 г., стр. 7

БРОЙ  94	
Д Ъ Р Ж А В Е Н  В Е С Т Н И К 	
СТР.  7  
Чл. 92е. Българската народна банка участва 
в надзорна колегия, организирана от съот­
ветния консолидиращ надзорен орган, когато 
извършва надзор на индивидуална основа 
върху банка, която е дъщерно дружество на 
кредитна институция майка от Европейския 
съюз или на финансов холдинг майка от 
Европейския съюз. В тези случаи БНБ има 
правата и задълженията на компетентен орган, 
произтичащи от чл. 92д.“
§ 19. В чл. 93 ал. 1 се изменя така:
„(1) При възникване на извънредна ситуа­
ция, включително неблагоприятно развитие 
на финансовите пазари, която потенциално 
застрашава ликвидността им или финансова­
та стабилност в Република България или в 
друга държава членка, където са лицензирани 
дружества от групата или са установени зна­
чими клонове, БНБ, когато е консолидиращ 
надзорен орган, незабавно уведомява орга­
ните по чл. 64, ал. 1, т. 10 и чл. 64, ал. 2 в 
съответните държави членки и им предоставя 
цялата информация, която е съществена за 
упражняване на техните функции.“
§ 20. В чл. 103, ал. 2, т. 5 накрая се поставя 
точка и запетая и се създава изречение второ: 
„Когато банка не отговаря на изискванията 
по чл. 73, ал. 1 и чл. 73а или при прегледа и 
оценката по чл. 79, ал. 2 е установено, че не 
осигурява стабилно управление и покритие на 
рисковете, БНБ налага допълнително капита­
лово изискване над минимално изискуемото, 
ако в резултат на самостоятелното прилагане 
на други мерки не се очаква в рамките на 
подходящ срок банката да подобри в достатъчна 
степен правилата, процедурите, механизмите 
и стратегиите си.“
§ 21. В допълнителните разпоредби се 
правят следните изменения и допълнения:
1. В § 1, ал. 1:
а) в т. 5:
аа) текстът преди буква „а“ се изменя така:
„5. „Икономически свързани лица“ са две 
или повече лица, които са носители на общ 
риск, тъй като са финансово(делово) об­
вързани по такъв начин, че ако едно от тях 
има финансови проблеми, включително при 
финансиране или погасяване на задължени­
ята си, има вероятност другото или всички 
останали също да изпитат затруднения при 
финансиране на дейността или при изпъл­
нение на задълженията си. Такива са и две 
или повече лица, свързани по един или по 
няколко от следните начини:“;
бб) буква „б“ се отменя;
б) създава се т. 31:
„31. „Консолидиращ надзорен орган“ е 
компетентният орган, който отговаря за 
упражняването на надзор на консолидирана 
основа върху кредитна институция майка от 
Европейския съюз и върху кредитна инсти­
туция, контролирана от финансов холдинг 
майка от Европейския съюз.“
2. В § 4 навсякъде абревиатурите „ЕЕС“ и 
„ЕС“ се заменят съответно с „ЕИО“ и „ЕО“, 
след думите „реорганизацията и прекратя­
ването на кредитни институции“ съюзът „и“ 
се заличава и се поставя запетая, а накрая 
се добавя „и на Директива 2009/111/ЕО на 
Европейския парламент и на Съвета от 16 
септември 2009 г. за изменение на директи­
ви 2006/48/ЕО, 2006/49/ЕО и 2007/64/ЕО по 
отношение на банки – филиали на централни 
институции, определени елементи на собст­
вения капитал, големи експозиции, надзорна 
уредба и управление при кризи (ОВ, L 302/97 
от 17 ноември 2009 г.)“.
Преходни и заключителни разпоредби
§ 22. До 31 декември 2012 г. срокът по 
чл. 92в, ал. 2 е 6 месеца.
§ 23. Законът влиза в сила от 31 декември 
2010 г.
Законът е приет от 41-ото Народно събра­
ние на 16 ноември 2010 г. и е подпечатан с 
официалния печат на Народното събрание.
Председател на Народното събрание: 
Цецка Цачева
9302
УКАЗ № 314
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на За­
кона за защита на личните данни, приет от 
ХLI Народно събрание на 16 ноември 2010 г.
Издаден в София на 23 ноември 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за 
защита на личните данни (обн., ДВ, бр. 1 от 
2002 г.; изм., бр. 70 и 93 от 2004 г., бр. 43 и 
103 от 2005 г., бр. 30 и 91 от 2006 г., бр. 57 от 
2007 г. и бр. 42 от 2009 г.)
§ 1. В чл. 6 се правят следните изменения 
и допълнения:
1. Създава се нова ал. 2:
„(2) Комисията съдейства за провеждането 
на държавната политика в областта на защита 
на личните данни.“
2. Досегашната ал. 2 става ал. 3.
§ 2. В чл. 10, ал. 1 се създават т. 10, 11 и 12: